
	Targed/target
	Yr hyn yr wyf wedi'i wneud yn yr aseiniad hwn
What I have done in this assignment...

	Targed/Target 1
	Ceisiwch gyfeirnodi ffynonellau sydd wedi ei ysgrifennu o fewn y deng mlynedd diwethaf os yn bosib
	Rydw i wedi defnyddio, ble mae hi’n bosib, i ddefnyddio ffynonella mwy diweddar.

	Targed/Target 2
	
	

	Targed/Target 3
	
	




Sut mae ysgol yn datblygu un agwedd ar ei Chynllun Datblygu Ysgol: adroddiad sy’n adfyfyrio’n feirniadol ar y camau gweithredu, yr effaith a’r sylfaen dystiolaeth

‘School Development Planning is an ongoing process that helps schools as complex communities to meet the dual challenge of enhancing quality and managing change’ (eduExcellence, 2017). Mae’r disgrifiad yma o Gynllun Datblygu Ysgol (CDY) yn amlinellu’r pwysigrwydd o’r cynlluniau yma o fewn y byd addysg. Mae gan bob ysgol cyfrifoldeb o ran darparu'r addysg gorau posib i’w ddisgyblion, ac mae’r proses o greu CDY ‘should deliver improved educational outcomes and experiences for all pupils’ (Department of Education, 2010). Gan fod y broses yma yn mor bwysig er mwyn cyrraedd safon uchel o addysgu, fy nhasg i am yr aseiniad yma oedd gweld sut mae’r ysgol rydw i wedi bod ar leoliad ynddi yn gweithredu’r CDY, gan ffocysu ar un targed yn benodol. Wrth ddarllen CDY Ysgol X, y targed wnaeth sefyll allan i mi oedd y nod o ‘godi cyrhaeddiad bechgyn ar draws yr ysgol yn y Gymraeg a Saesneg, a merched mewn Mathemateg’ (Ysgol X, 2018, t. 16). Mae’r gagendor yma yn bodoli ledled y Deyrnas Unedig felly roedd yn ddiddorol gweld beth roedd Ysgol X am wneud er mwyn datrys hyn. Mae Ysgol X ei hunain yn ysgol sydd wedi gweld gwelliannau cyson, sydd nawr yn Ysgol gyda categori cyffredinol o 1A Gwyrdd (Ysgol X, 2018, t. 1). Fel ysgol sydd felly yn perfformio, ar gyfartaledd, yn uwch nag ysgolion tebyg o ardaloedd difreintiedig Cymru (Ysgol X, 2018, t. 1), roeddwn i am weld sut roedd yr ysgol medru cynnal gwelliant parhaus ar ben hyn i gyd.

Fel fy mod i wedi datgan uwchben, mae CDY yn ganolog i fywyd ysgol. Mae nifer o lenyddiaeth yn bodoli sydd yn cefnogi’r safbwynt yma i raddfa helaeth. Fel mae C. Bezzina (1999, t. 58) wedi mynegi yn glir, ‘a school without planning is like a boat without a rudder. We cannot achieve goals unless we plan ways and means of getting there.’ Golygir Bezzina felly fod CDY yw’r llyw ar gyfer ysgol, a hebddi na fydd ysgol medru symud ymlaen a gwella ei safonau. Y bwriad yma o godi safonau yw’r craidd CDY, oherwydd yn fras, cynllun am welliant yw CDY (Department of Education, 2010). Er mwyn cadw ar y trywydd iawn, mae ysgolion angen synnwyr clir o’r gyfeiriad mae nhw am gymryd a beth yw ei nodau ac amcanion ar gyfer hyn (Department of Education and Science Ireland, 1999). Yn ôl adroddiad gan Lywodraeth Iwerddon (1999), dyma pan mae CDY yn mor hanfodol gan ei fod yn rhoi’r ‘direction to the work of the school’ er mwyn sicrhau bod pob disgybl yn derbyn addysg safonol ar ran datblygiad cyfannol a chyflawniad academaidd. Mae CDY yn cael ei ystyried fel y dull gorau am hyn am un rheswm sylfaenol: y syniad bod yr ysgolion ei hunain sydd yn y sefyllfa orau i adnabod y meysydd i’w gwella ac i roi’r newidiadau hyn ar waith  (Department of Education, 2010), yn hytrach na sefydliad allanol sydd dim yn adnabod yr ysgol ar yr un lefel. Mae Jacky Lumby (2007) a Peter Karstanje (1999) yn mynd â hyn ymhellach trwy awgrymu fod trwy ganiatáu ysgolion i gael y rhyddid, maen nhw’n medru hyrwyddo eu cymeriad a'u hunaniaeth eu hunain sydd yn y pen draw yn well i'w ddisgyblion personol nhw. Yn syml, mae CDY yn buddiol iawn ar gyfer ysgolion oherwydd mae’n cael ei ddatblygu gan bobl sydd yn gweithio gyda’i gilydd ‘in a common effort’ er mwyn creu ‘a realistic strategy’ am yr ysgol penodol gan fod anghenion pob ysgol yn amrywio (Maltese National Minimum Curriculum, 2000, t. 85). Mae CDY yn llwyddo gwneud hyn oherwydd y broses o nodi'r anghenion sydd i'w gwneud er mwyn sicrhau gwelliant, yn nodi anghenion staff, yn monitro effeithiolrwydd y broses addysgu-dysgu, yn gwerthuso llwyddiant y newidiadau a wnaed, ac yn gweithredu unrhyw newidiadau i'r cylch cynllunio (Bezzina, 1999). Fel mynegir y Department of Education (2010), mae’r broses felly yn un o hunanasesu sydd yn arwain at hunan-welliant parhaus yn hytrach na newidiadau cenedlaethol sydd dim yn berthnasol i bawb.

Yn yr un modd bod nifer o lenyddiaeth yn bodoli ynglŷn â phwysigrwydd CDY, mae nifer fawr hefyd wedi cael ei ysgrifennu yn seiliedig ar y gagendor rhwng cyflawniad bechgyn a merched o fewn meysydd gwahanol. Mae patrymau tebyg yn weladwy ar draws y Deyrnas Unedig, ac fel mae ymchwiliad gan Cambridge Assessment (2015) mewn i’r gwahaniaeth rhwng y rhywiau wedi datgan bod yna ‘distinct difference’ rhwng cyflawniad merched a bechgyn o fewn pynciau megis Saesneg a Mathemateg. Yn ôl yr adroddiad, roedd merched yn perfformio’n well na bechgyn o fewn Saesneg trwy gydol y cyfnodau allweddol i gyd, lle mae’r cyferbyn yn gywir ar gyfer Mathemateg (Cambridge Assessment, 2015). Yn ôl E. Maccoby a C. Jacklin (1974) mae’r gwahaniaethau yma yn ‘fairly-well established’, ac mae ymchwil fwy diweddar yn parhau i ddangos y gwahaniaethau yma (Bramley, Rodeiro a Vitello, 2015). Er bod rhai ymchwilydd yn awgrymu bod y gymhareb wedi gostwng dros amser (Miller a Halpern, 2014), mae’r gwahaniaethau dal i fodoli, yn enwedig wrth ystyried canlyniadau TGAU a Lefel A (Bramley, Rodeiro a Vitello, 2015). Ar ben hyn, mae nifer o ymchwiliadau wedi cael ei gynnal wrth edrych mewn i sut i leihau’r gagendor yma. Mae ystod eang o waith yn bodoli sydd yn edrych mewn i’r atebion posib ar gyfer hyn, gyda nifer o ymchwilwyr addysgol yn dadlau dros y gwahanol bosibiliadau (Pepper et al., 2008). Er enghraifft, mae rhai wedi dadlau o blaid ac yn erbyn addysg un rhyw a chydaddysg, gyda rhai yn nodi cryfderau addysg un rhyw wrth godi cyflawniad merched (Wong et al., 2002), ond mae ymchwilwyr arall yn dadlau yn erbyn y system trwy ddisgrifio sut mae hyn yn cael yr effaith gyferbyniol ar fechgyn (Warrington et al., 2003). Yn yr un modd, mae ymchwil ynglŷn â modelau rôl effeithiol hefyd yn dangos canlyniadau cymysg. Mae Kenway (1998) wedi nodi bod y defnydd o athrawon o'r un rhyw yn aneffeithlon gyda bechgyn, ond mae Dee (2005) yn dadlau’r manteision ar gyfer cyflawniad merched. Dengys hyn felly taw nad oes consensws dros y datrysiad gorau am y gagendor sydd yn bodoli o fewn y meysydd gwahanol, ac felly roedd gen i ddiddordeb mawr dros weld sut roedd Ysgol X yn ceisio targedu’r broblem yma.

I ddechrau’r broses o weld sut roedd Ysgol X yn datblygu’r agwedd yma o’i CDY, dechreuais trwy ddarllen y CDY (Ysgol X, 2018). Y peth cyntaf wnaeth sefyll allan i mi oedd pa mor drylwyr oedd hi; y mae hi’n amlwg bod Ysgol X yn gweld gwelliant parhaus fel cyfrifoldeb pwysig ac y CDY fel rhan allweddol o hyn. Daw’r syniad hwn yn amlwg wrth ddarllen y CDY, ble mae’r ysgol yn disgrifio sut maen nhw wedi ymrwymo i wella safonau ledled yr ysgol dros y tair blynedd cyn y CDY a nawr am ddefnyddio’r CDY yma i adeiladu a ‘wella yn rhagorol’ (Ysgol X, 2018). Yr ail beth a wnaeth taro fi am y CDY oedd y strwythur clir ac effeithiol. Un o’r elfennau cyntaf sydd yn cael ei gynnwys o fewn y CDY yw’r ‘cylch datblygu’ (Ysgol X, 2018, t. 8) sy’n amlinellu’n glir y broses mae’r ysgol am ymgymryd. Y broses yma yw i sefydlu gweledigaeth, ac wedyn gweithredu pedwar cam sef hunanwerthuso, cynllunio’n strategol,  gweithredu’r cynllunia yma, ac adolygu’r effaith o hyn a wnaethent. Mae Hargreaves a Hopkins (1991) a Bezzina (1999) wedi amlinellu’r pedwar cam yma fel y camau hanfodol o greu’r CDY mwyaf gweithredol ac effeithlon.  Mae’r ffaith fod Ysgol X wedi cynnwys y camau yma felly, yn rhywbeth cadarnhaol. Mae’n amlwg bod Ysgol X wedi gwneud llawer o ymchwil i mewn i CDY ac yn cymryd y gwaith o ddifri. Mae yna fantais glir dros ddewis strwythur clir a’i wneud yn amlwg o fewn y CDY. Trwy gadw’r broses yn syml a’i osod yn glir, bydd y gweithrediad o’r CDY a’i weledigaeth yn llifo’n gwell ar draws yr ysgol gyfan. Yn amlwg, nad yw creu strwythur datblygu ar ben ei hunain mynd i sicrhau bod y CDY yn gweithredu’n effeithiol, ond y broses o ddilyn y strwythur yma. Wrth sefydlu ei weledigaeth a‘r nodau ac amcanion bod nhw am weithio tuag at penderfynodd Ysgol X i wneud hyn, trwy gymryd yr argymhellion a wnaeth Estyn ei osod iddynt yn 2014 (Estyn, 2014). Trwy wneud hyn, mae’n bosib bod yn gritigol o Ysgol X gan nad nhw sydd wedi penderfynu ar y nod ac amcanion ei hunain. Fel y trafodwyd yn yr adolygiad o’r llenyddiaeth, un o’r prif cryfderau o CDY yw sut mae ysgolion yn medru penderfynnu ar eu hanghenion a’u blaenoriaethau personol nhw (Malta Ministry of Education, 2001). Trwy gymryd argymhellion Estyn fel ei weledigaeth, yn lle dyfeisio nodau ac amcanion maen nhw’n teimlo’n fwy cryf am, mae’n bosib dadlau bod Ysgol X wedi gwanhau un o’r prif gryfderau o’r proses cyfan. Ond, er bod nhw wedi cymryd ei weledigaethau oddi wrth sefydliad allanol, mae’r penderfyniadau am sut i fewnbynnu’r targedau i mewn i’r ysgol dal yn rhai mewnol, ac felly’n cadw’r cryfderau o CDY. Er mwyn dechrau’r broses o weithredu’r amcanion, mae Ysgol X wedi mynd mewn i ddyfnder nodedig ar gyfer ei hunanarfarnu yn erbyn argymhellion Estyn. Mae Ysgol X wedi mynd at bellter er mwyn mesur sut maen nhw wedi bod yn gwneud yn ôl yr argymhellion yma dros y blynyddoedd ers 2014. Fel rhan o hyn mae nhw wedi defnyddio ystod eang o ystadegau a dadansoddiad data sydd yn mesur ei berfformiad yn erbyn nifer o faromedr gwahanol; gan gynnwys yn erbyn cyfartaleddau’r Ysgol debyg iddynt, yr Ardal Leol, a Chymru gyfan. Trwy ddefnyddio amrediad eang o faromedrau gwahanol i gymharu gyda mae’r ysgol medru hunanasesu ei berfformiad yn fanwl iawn a gweld yn union ble maen nhw yn gyd-destun ysgolion gwahanol. Yn yr un modd, mae’n gwneud y broses o dracio ei gynnydd ar draws y 4 blynedd llawer mwy dealladwy. Mae’r dyfnder o ran fanylder wedyn yn parhau wrth i Ysgol X cynllunio’n strategol am gymryd yr arymhellion yma ymhellach. Beth wnaeth synnu fi’r mwyaf am y cynlluniau strategol oedd nad oedd ond un cynllun ar gyfer bob nod, ond amrywiaeth eang o gynlluniau gwahanol, a oedd yn targedu gwahanol agweddau o’r amcanion.  Mae’r arwyddocâd o hyn yn cynyddu wrth ystyried bod yr ysgol barod wedi bod yn gweithio ar yr argymhellion yma ers 2014 ac wedi gweld cynnydd arnynt, ac maen nhw dal yn dyfeisio cynlluniau newydd er mwyn cymryd y cynnydd hwn ymhellach. Yn anffodus, er bod nhw wedi paratoi a chynllunio ar gyfer adolygu’r effaith o’r cynlluniau yma, nad ydy hyn wedi cael ei gwblhau yn y CDY hyd yma. Ond, gan ystyried y gwaith sydd ar gael, credaf yn gryf bydd y rhan yma o’r un safon uchel. Mae’r CDY Ysgol X yn ymddangos fel un trylwyr ac effeithiol iawn, gyda’r unig wendid o ddefnyddio argymhellion sefydliad allanol.

Fel yr wyf wedi ceisio amlinellu uchod, yr elfen fwyaf trylwyr o’r CDY Ysgol X oedd y cynllunio strategol. Mae Ysgol X wedi mynd i bellter mawr i geisio dyfeisio ystod eang o strategaethau posib a all cyflawni ei amcanion, ac mae hyn yn enwedig o gywir ar gyfer y nod o godi cyrhaeddiad bechgyn ar gyfer Cymraeg a Saesneg a merched ar gyfer Mathemateg. Gwnaeth Ysgol X weithredu nifer o strategaethau defnyddiol iawn er mwyn targedu hyn yn ystod fy mhrofiad yn yr ysgol. Un o’r newidiadau fwyaf blwyddyn yma yn yr ysgol oedd y syniad o ddechrau cyfnod allweddol 4 blwyddyn yn gynharach ar ddechrau blwyddyn 9. Y gobaith tu ôl i’r newid yma yw bod y flwyddyn ychwanegol o weithio paratoi ar gyfer gwaith TGAU mynd i gynyddu cyrhaeddiad y bechgyn a merched yn y pynciau priodol. Yn amlwg, mae’n anodd i fi gwerthuso y newid yma yn llawn gan bydd canlyniadau’r newid yma yn dod yn y dyfodol. Ond, o’r ymchwil yr wyf wedi darllen (Spalding, 2017) ac o drafod gyda’r disgyblion a dysgais, mae yna deimlad bod y newid yma i’r cyfnodau allweddol gallu cael effaith negyddol a rhoi ormod o bwysau ar ddisgyblion yn rhy gynnar. Er hyn, fel dwedais, mae hi’n rhy gynnar i asesu effaith y newid yma ar gyfer Ysgol X. Strategaeth arall a oedd ar waith blwyddyn yma, ac yr un rydw i’n credu oedd yr un mwyaf effeithlon, oedd y cyflwyniad o bolisi adborth newydd. Yn seiliedig ar waith Ross Morrisson McGill (2015), mae’r ysgol wedi cychwyn ar bolisi adborth newydd ble maen nhw’n rhoi adborth cyson i’r disgyblion gan ymateb i’w anghenion a rhoi cynnig iddyn nhw wellau’u waith. Mae cynnig yr adborth yma ar gyfer pob disgybl yn sicrhau bod disgyblion ar draws yr ysgol gyfan yn gwybod yn gyson beth maen nhw angen ffocysu arnynt er mwyn wella sydd wedi achosi cynnydd gweladwy yn ei waith. Yn yr un ffordd, mae Ysgol X hefyd wedi cyflwyno profion cynnydd wythnosol o fewn pynciau craidd, yn ogystal ag cynyddu’r nifer o ffug brofion llawn yn ystod y flwyddyn. Bydd y strategaethau yma hefyd yn rhoi hyd yn oed fwy o cyfleoedd ar gyfer cynnig adborth i’r disgyblion a mesur eu gallu. Un strategaeth arall a wnaeth sefyll allan i mi oedd y syniad o newid dosbarthiadau cofrestru blwyddyn 11 ar gyfer y setiau gwaelod er mwyn sicrhau bod eu hathrawon ar gyfer y pwnc craidd bod nhw’n tangyflawni mewn yn eu cofrestru. Credaf fod hyn yn syniad da iawn a wnaeth gweithio gan fod perthynas rhwng disgyblion ac athrawon yn datblygu’n gwell gyda’u hathrawon cofrestru sydd wedyn yn arwain at gynnydd o fewn eu perfformiad yn y pwnc. Ar y cyfan felly, credaf bod y strategaethau yma ar waith yn Ysgol X wedi arwain at cynnydd cyrhaeddiad o fewn Cymraeg, Saesneg a Mathamateg. Ond, yn bersonol, byddaf wedi newid elfennau o’r strategaethau yma er mwyn gweithredu’r amcan yn well. Er bod y nod rydw i wedi ffocysu ar wedi ei wahanu o ran codi cyrhaeddiad bechgyn o fewn Cymraeg a Saesneg a merched o fewn Mathemateg, nad yw’r strategaethau wedi ei wahanu; mae’r strategaethau yn cyffredinioledig ar gyfer codi cyrhaeddiad y ddau ryw ar draws y pynciau. Mae llawer o ymchwil yn awgrymu bod gan fechgyn a merched dewisiadau hollol wahanol o ran arddulliau dysgu (Hlwatay, 2002), ac felly byddaf yn awgrymu addasu strategaethau mwy penodol ar gyfer codi safonau bechgyn o fewn Cymraeg a Saesneg a merched o fewn Mathemateg, yn hytrach na chodi nhw i gyd yn yr un modd.


Yn ystod yr aseiniad yma felly, rydw i wedi ceisio asesu sut mae Ysgol X wedi gweithredu’r broses hollbwysig o CDY. Dewisais ffocysu ar y targed o gynyddu cyrhaeddiad bechgyn a merched o fewn Cymraeg/Saesneg a Mathemateg, gan mae hyn yn fater pwysig o fewn y byd addysg. Wrth wneud hyn, rwyf wedi datblygu ymwybyddiaeth newydd o’r pwysigrwydd o CDY i ysgolion, a sut mae ysgolion ar daith gyson o geisio gwella ei safonau. Bydd hyn yn aros gyda fi yn ystod fy ngyrfa wrth i mi ymroi fy hunain mewn i’r broses yma yn fwy swyddi. Ar ben hyn, rydw i hefyd wedi dysgu llawer am y wahanol strategaethau sydd ar gael ar gyfer gwella cyrhaeddiad bechgyn a merched, a byddaf yn ceisio plethu'r rhain gyda’i gilydd yn ystod fy ngyrfa er mwyn cael yr effaith fwyaf cadarnhaol.

Rhestr gyfeirnodi / Reference list:

Cynllun Gwella Ysgol X (2018-2019). ‘Ysgol X: Cynllun Gwella Ysgol 2018-2019: A Blaenoriaethau Ysgol 2018 Ymlaen’.

Dee, T.S. (2005). Teachers and the Gender Gaps in Student Achievement. Cambridge: National Bureau of Economic Research.

Department of Education, (2015). School Development Planning. [online] . Available at: https://www.education-ni.gov.uk/articles/school-development-planning  [Accessed 14 April 2020].

Department of Education and Science Ireland. (1999). Developing a School Plan Guidelines for Primary Schools. Dublin: Government of Ireland.

eduExcellence, (2017). 5 Elements of an Effective School Development Plan. [online]. Available at: https://www.eduexcellence.org/blog/298/five-elements-of-an-effective-school-development-plan [Accessed 14 April 2020].

Estyn. (2014). Report on Ysgol Gyfun Cymer Rhondda. [Online] Available at: https://www.estyn.gov.wales/provider/ysgol-gyfun-cwm-rhondda. [Accessed 15 April 2020].

Hargreaves, D.H., Hopkins, D. (1991). Development Planning for School Improvement. Cassell: London.

Hlawaty, H. (2002). Comparative Analysis of the Learning Styles of German Adolescents by
Age, Gender, and Academic Achievement Level. New Orleans: American Educational Research Association.


Karstanje. P., (1999) in Tony Bush, Les Bell (2002). The Principles and Practice of Educational Management. London: Sage Publications.

Kenway, L. (1998). Answering Back: Girls, Boys and feminism in schools. Routledge.
London.

Lumby, J., Coleman, M. (2007). Leadership and Diversity, Challenging Theory and Practice in Education. London: Sage Publications.

McGill, R. (2015). Teacher Toolkit. London: Bloomsbury Publishing.

Ministry of Education Malta (2001). National Curriculum on its Way: Strategic Plan, Report of
the Steering Committee on the Implementation of the National Curriculum. Malta: Ministry of Education.

Pepper, D., May, T., Westmacott, K., Leney, T. (2008). The Gender Gap in Attainment. Dublin: Trinity College Publishing.

School Development Planning Initiative. (1999). School Development Planning: An introduction for Second Level Schools. Dublin: Government of Ireland.

Spalding, C.(2017). Why we must resist the lure of starting GCSE courses in KS3. [Online]. Available at: https://www.tes.com/news/why-we-must-resist-lure-starting-gcse-courses-ks3. [Accessed 16 April 2020].

Warrington, M., Younger, M. (2003). ‘We Decided to Give it a Twirl: Single-sex Teaching in
English Comprehensives’, Gender and Education, 15, pp. 339–350. 

Wong, K.C., Lam, Y.R., Ho, L.M. (2002). ‘The Effects of Schooling on Gender Differences’, British Educational Research Journal, 28, pp. 827–843. 
Page 7
